Eddy Merckx

Édouard Louis Joseph "Eddy" Merckx (Meensel-Kiezegem, Flandria, 1945eko ekainaren 17a) Belgikako txirrindulari ohia da. 1965 eta 1978 artean profesionala izan zen.

Aditu askoren ustez, historiako txirrindularirik onena da, bai eta historiako kirolari onenetako bat ere. Bost aldiz irabazi zituen bai Tourra (1969, 1970, 1971, 1972 eta 1974), baita Giroa (1968, 1970, 1972,1973 eta 1974) ere. Munduko Txirrindularitza Txapelketa hirutan irabazi zuen, behin Espainiako Itzulia, eta klasikoetan, 31 garaipen lortu zituen.

Bere karrerako 13 denboraldietan, 1.582 lasterketatan parte hartu zuen, eta horietatik 525 irabazi; horrez gain, beste hainbat ohorezko postu ere lortu zituen. Beraz, parte hartutako lasterketen % 35,5 irabazi zituen. Horregatik, eta irabazi-nahi aseezina zuelako, Eddy Merckxi "Kanibala" edo "Tervuerengo Ogroa" ezizenak jarri zizkioten. https://web.archive.org/web/20130617082319/http://www.rondevanvlaanderen.be/fr/elite-men/history/heroes/eddy-merckx

1974 urtea biribila izan zen harentzat, txirrindularitzaren Koroa Hirukoitza lortu baitzuen, Italiako Giroa, Frantziako Tourra eta Mundu Txapelketa irabazi baitzituen.

1967ko abenduaren 5ean, Claudine Acou-rekin ezkondu zen eta bi seme-alaba dituzte: Sabrina (1970ean jaioa) eta Axel (1972an jaioa). Semea, aita bezala, 1993 eta 2007 artean http://www.abc.es/personajes/famoso.asp?biografia=Eddy%20Merckx%20&historia=151 txirrindulari profesionala izan zen.

 Bizitza 
Eddy Merckx Meensel-Kiezegemen (Flandrian) jaio zen 1945eko ekainaren 17an. Hiru senidetan zaharrena izan zen; beste biak, Micheline eta Michael, bikiak ziren. Txikitan, Bruselako Woluwe-Saint-Pierre auzora joan ziren bizitzera eta familiak fruta-denda bat zuen han.

Izan zuen lehen bizikleta bigarren eskukoa zuen. Zortzi urte zituen eta, garai hartan, Stan Ockers belgikar txirrindularia (1956an hila, Anberesko Sei Egunetan izandako istripu batean) haren heroia izan zen.

Merckx ez zen ikasle ona izan, baina kiroletan beti nabarmendu zen. Horrela dio:

 Txirrindularitza 
Eddy Merckx txirrindularitzan 1961eko uztailaren 16an hasi zen Lekenen. 1964an lortuko zuen bere lehen titulu garrantzitsua: Mundu Amateurreko Txapelketa.

1965eko maiatzaren 1ean, txirrindularitza profesionalera egin zuen salto eta palmares distiratsua lortu zuen, txirrindularitzan izandako handiena. 525 garaipen eskuratu zituenez, haren izena txirrindularitzan betirako nabarmendu zen. Garaipenaren egarri, parte hartzen zuen lehiaketa oro Kanibalaren helburu izaten zen eta ez zuen erraz amore ematen. https://web.archive.org/web/20110912112859/http://www.parismatch.com/Actu-Match/Sport/Actu/Merckx.-Le-Cannibale-tueur-du-Tour-306777/

1970ean, munduko kirolari hoberena izendatu zuten.

1972ko urriaren 25ean, orduaren mundu marka gainditu zuen eta 49,431 km baino gehiago egin zituen Mexiko Hiriko belodromoan. 1984ra arte eutsi zion errekorrari, Francesco Moserrek hobetu zuen arte. 1964an Tokioko Joko Olinpikoetan hartu zuen parte.

 Azken urteak 
Azken urteetan osasun arazo larriak izan ditu. Urdaila gutxitu eta 2004an zertxobait galtzea lortu badu ere, gizeneriak hartu du.

RTBFn aholkulari izateaz gain, Eddy Merckx Cycles enpresa sortu zuen, 30 bat langileko enpresa. 2004 arte, Grand Prix Eddy Merckx erlojuaren kontrako karrera antolatu zuen Brusela inguruan.

2007an Action Damien proiektua bisitatu zuen Kinshasan eta legenar eta tuberkulosiaren aurka borrokatzen den Belgikako erakunde horren aitapontekoa izan zen 2008 eta 2009an.

 Palmaresa 

 Itzuli handi eta Mundu Txapelketetan izandako emaitzak 
Itzuli Handiak
Itzuli Handia19661967196819691970197119721973197419751976197720px|link=General classification in the Giro d'Italia|alt=Pink jersey Italiako Giroa—9.1.DSK1.—1.1.1.—8.—20px|link=General classification in the Frantziako Tour|alt=Yellow jersey Frantziako Tourra———1.1.1.1.—1.2.—6.20px|link=General classification in the Espainiako Vuelta|alt=Red jersey Espainiako Vuelta———————1.————

 Beste Itzuliak 
 Itzulia  1964  1965  1966  1967  1968  1969  1970  1971  1972  1973  1974  1975  1976  1977Paris-Niza — —4.10.UT1.1.1.2.3.3.2. — —Tirreno-Adriatiko X X — — — — — — — — — —2. —Kataluniako Volta — — — —1. — — — — — — — — —Romandiako Tourra — — — —1. — — — — — —14.3.7.Dauphiné Libéré — — — X X — —1. — — —10. —8.Suitzako Itzulia — — — — — — — — — —1.2. —12.

 Klasikoak, Txapelketak eta Olinpiar Jokoak 
 Lasterketa  1964  1965  1966  1967  1968  1969  1970  1971  1972  1973  1974  1975  1976  1977Omloop Het Nieuwsblad — —3.  — —12.7.1.3.1.6.6.15.5.Milan-San Remo — —1.1.31.1.8.1.1. — —1.1.96.E3 Harelbeke — — —8.17.7. —3. 2.14. — — — —Gante-Wevelgem — —9.1.9. —1.14.3.1.2.6.10. —Flandriako Tourra — — —3.9.1.3.76.7.3.4.1.17. —Scheldeprijs —10. — — — — — —1.9. — — — —Paris-Roubaix — —15.8.1.2.1.5.7.1.4.2.6.11.Flèche Brabançonne — — — —8. — —2.1. — —18.2. —Amstel Gold Race X X —16. —3.8. — —1. —1. —9.Flèche Wallonne — — —1. —5.1. —1.2. —3.4. —Lieja-Bastogne-Lieja — —8.2. —1.3.1.1.1. —1.6.6.Züricheko txapelketa — — — —12.4. — — — — —2. 7.4.Paris-Tours — —20. —8. — — —115.6. —9. —38.Lombardiako Giroa — —2.6.3. —4.1.1.UT2.6. — —28px Olinpiar Jokoak (errep.) 12. X — X — X — X24px Munduko txapelketa —29.12.1.8.UT29.1.4.4.1.8.5.33.22px Belgikako txapelketa — 2. 15. — 11. 31.1. 5.2.2. —3.  — 9.

+Legenda—Ez zuen parte hartuDSKDeskalifikatuaUTUtzi

 Frantziako Tourra 
Bost alditan irabazi zuen Eddyk Frantziako Tourra, 34 etapatan garaipena lortuta. Edizio berean, hiru norbanako klasifikapenetan (orokorra, erregularitatea eta mendia) irabazi duen txirrindulari bakarra da eta behin baino gehiagotan egin zuen hori. Egun gehienetan maillot horia soinean izan zuena ere bada: 96 egun.

 1969an, orokorra, erregularitatea, mendia, konbinatua eta taldekakoa (FAEMA) ere irabazi zituen. Gainera, sei etapa irabazi zituen.
 1970ean, orokorra, mendia, eta konbinatua irabazi zituen. Gainera, zortzi etapa irabazi zituen.
 1971n, orokorra, erregularitatea eta konbinatua irabazi zituen. Gainera, lau etapa irabazi zituen.
 1972an, orokorra, erregularitatea eta konbinatua irabazi zituen. Gainera, sei etapa irabazi zituen.
 1973an, ez zuen parte hartu.
 1974an, orokorra, konbinatua eta lehiakortasuna irabazi zituen. Gainera, zortzi etapa irabazi zituen.
 1975ean, bigarren geratu zen orokorrean, baina lehiakortasuna jaso zuen eta bi etapa irabazi zituen.
 1977an, seigarren geratu zen orokorrean.

 Italiako Giroa 
Italiako Giroan bost alditan izan zen garaile eta 24 etapa garaipen lortu zituen.
 1967an, 9. izan zen orokorrean eta bi etapa irabazi zituen.
 1968an, orokorra, erregularitatea, mendia eta taldekakoa (FAEMA) lortu zituen, baita hiru etapa irabazi ere.
 1969an, gero ezezkoa esan bazuten ere, doping kontrolean positibo eman zuen eta deskalifikatua izan zen. Positibo faltsu horren aurretik lau garaipen etapa lortuak zituen jada.
 1970ean, orokorra eta taldekakoa (FAEMINO) lortu zituen, baita hiru etapa irabazi ere.
 1972an, orokorra eta taldekakoa (Molteni) lortu zituen eta lau etapa irabazi.
 1973an, orokorra, erregularitatea, konbinatua eta taldekakoa (Molteni) lortu zituen eta sei etapa irabazi.
 1974an, orokorra eta konbinatua lortu zituen eta bi etapa irabazi.
 Bere azken Giroan, 1976an, 8. geratu zen orokorrean.

 Espainiako Vuelta 
Behin bakarrik hartu zuen parte, 1973an, eta garaile izan zen orokorrean, erregularitatean, tarteko helmugetan eta konbinatuan. Gainera, sei etapa irabazi zituen.

 Txirrindularitzako Munduko Txapelketak 
Txirrindularitzako Munduko Txapelketetan jiru garaipen lortu zituen profesional gisan eta bat amateur gisan; azkena, 1964an, Sallanchesen (Frantzia) eginiko txapelketan.

Maila profesionalean lortutako garaipenak hurrengoak izan ziren:
 1967an Heerlenen (Herbehereak).
 1971n Mendrision (Suitza).
 1974an Montrealen (Kanada)

 Klasikoak 
Hauek izan ziren ezagunenak

UrteaMilan-San RemoFlandriako TourraGante-WevelgemParis-RoubaixLiège-Bastogne-LiègeFlèche WallonneAmstel Gold RaceZüricheko txapelketaParis-ToursLonbardiako Giroa 1966Garaile Utzi 9.a 15.a 8.a Utzi   20.a2.a 1967Garaile3.aGaraile 8.a2.aGaraile 16.a    6.a 1968 31.a 9.a 9.aGariale     8.a3.a 1969GaraileGaraile 2.aGaraile 5.a3.a 4.a   1970 8.a3.aGaraileGaraile3.aGaraile 8.a   4.a 1971Garaile 74.a 14.a 5.aGaraile     Garaile 1972Garaile 7.a3.a 7ºGaraileGaraile   116ºGaraile 1973 3.aGaraileGaraileGaraile2.aGaraile  6.a  1974 3.a2.a 4.a     Utzi2.a 1975GaraileGaraile 6.a2.aGaraile3.aGaraile2.a 9.a 6.a 1976Garaile 17.a 10.a 6.a 6.a 4.a   7.a   1977 96.a   11.a 6.a  9.a 4.a  

 Taldeak 
 Solo-Superia (1965)
 Peugeot-BP (1966-1967)
 Faema (1968-1970)
 Molteni (1971-1976)
 Fiat (1977)
 C&A (1978)

 Erreferentziak 

 Kanpo estekak 

  Txirrindulari bilatzailea: Eddy Merckx
  Lequipe.fr: La fiche de Eddy Merckx
  Lequipe.fr: La carriere d'Eddy Merckx
  http://www.monsieur-biographie.com/celebrite/biographie/eddy_merckx-10114.php Monsieur-biographie: Biographie de Eddy Merckx

Kategoria:Txirrindulari ohiak
Kategoria:Frantziako Tourraren irabazleak
Kategoria:Italiako Giroaren irabazleak
Kategoria:Flandriako txirrindulariak
Kategoria:Belgikako txirrindulariak
Kategoria:Espainiako Vueltaren irabazleak
Kategoria:Ohorezko Legioko zaldunak
Kategoria:Ohorezko Legioko komandanteak
Kategoria:Italiako Giroko etapa irabazleak
Kategoria:1964ko Udako Olinpiar Jokoetako txirrindulariak